**ILTAKOULU RY PÖYTÄKIRJA**

**HALLITUKSEN KOKOUS 4/2014**

**Paikka: Päätalo LS A06**

**Aika: torstai 13.3. klo 9**

**Paikalla:**

Sanni Lehtinen, puheenjohtaja

Milja Suihko, sihteeri

Jutta Laiho

Tanja Honkonen

Anni Kurunsaari

Selena Hietikko

Sanna Kotiranta

Susanne Kuha

Harri Toikkanen *(saapui klo 9:13*)

Anna Veirto

1. **Kokouksen avaaminen**

Puheenjohtaja Sanni Lehtinen avasi kokouksen ajassa 9:08.

1. **Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan pöytäkirjantarkastajiksi Jutta Laiho ja Anni Kurunsaari.

1. **Kokouksen esityslistan hyväksyminen**

Lisätään kohdaksi 6. *Valmennuskurssiopettajan valinta* ja kohdaksi 8. *Nettisivut*. Hyväksytään esityslista.

1. **Ilmoitusasiat ja posti**

Tiedotusvastaava Tanja Honkonen kertoo, että Iltakoulun ilmoitustaululle on lisätty hallituksen jäsenten yhteystiedot sekä nettisivujen palvelintarjoaja on irtisanottu. Tapahtumavastaavat Sanna Kotiranta sekä Selena Hietikko informoivat, että lautapeli-ilta Pareton kanssa on yhteistuumin peruttu aikataulujen päällekkäisyyksien vuoksi. Liikuntavastaava Anna Veirto kertoo, että suunnitteilla on yhteisliikuntatapahtuma Mentor-ainejärjestön kanssa.

Iltakoulun toiminta-avustus Tamylle on lähetetty. Spatikalta on tullut vuosijuhlakutsu 10.4. Kalevan laulumajalle kahdelle henkilölle, osallistuminen vuosijuhlille maksaisi 25 euroa per henkilö. Halukkaita osallistumiseen ei toistaiseksi ilmaannu. Ainut tullut posti on haalarimerkkitilaus Promlerilta.

*Harri Toikkanen saapui ajassa 9:13.*

1. **Valmennuskurssiopettajan valinta**

Valmennuskurssiopettajaksi valittiin sähköisesti Aarne Schmitt. Vahvistetaan tehty päätös.

1. **Talous**
2. **taloustilanne**

Taloustilanne on hyvä, tilille on tullut Juveneksen kanssa neuvoteltu 100 euron suuruinen sponsorointi.

1. **laskut ja korvaukset**

Taloudenhoitaja Anni Kurunsaari on listannut laskut ja kulukorvaukset, joita on seuraavasti:

Laskut:

HEF Group Oy; Talviolympialaisten haalarimerkit 150,40 e

Maksetut laskut:

Inka Mattiniemi; Hankipallojen ruokakulut 15,03 e

Staabi; Liput Kolmioihin 99,00 e

Kulukorvaukset:

Elisa Palminen; Sitsien tonnikala- palkinnot 3,70 e

Sanna Kotiranta; Sitsien rangaistus kalanmaksaöljy 8,50 e

Sanna Kotiranta; Talviolympialaisten mitalit 5,00 e

Selena Hietikko; Sitsien ruoka- ja somistuskuluja 17,35 e

Hyväksytään laskut ja kulukorvaukset.

1. **Nettisivut**

Tanja Honkonen kertoo, että Susanne Kuhan tuttava voisi tehdä nettisivujen siirron veloituksetta. Maksu nettisivujen siirrosta olisi toisen yrityksen kautta muutoin 60 euroa. Päätetään antaa Pietari Heinon siirtää Iltakoulun nettisivut palveluntarjoajalta toiselle.

1. **Kevätkokous**

Sääntömääräinen kevätkokous järjestetään sääntöjen mukaan maalis- tai huhtikuussa. Päätetään pitää kevätkokous maanantaina 7.4. klo 14 alkaen.

1. **Koulutuspolitiikka**

Jutta Laiho kertoo saaneensa opetusohjelmastartista hyvin informaatiota, missä heräsi keskustelua seuraavista teemoista; laitokselle tarvittaisiin opetusvapaata, mikä tarkoittaisi mahdollisesti opetuksen vähentämistä. Maisteriohjelman laajuudesta oli myös huolta, mutta ei erityisesti politiikan tutkimuksen opintosuuntausta koskien. Kehitettäviksi asioiksi kansainvälisyyden ohella esiin nousi vähintään 55 opintopistettä vuodessa suorittavia oppilaiden määrän kasvattaminen.

Jutta Laiho kertoo käyneensä Kopo- cocktaileilla. Laiho selvittää, että voisiko opintopisteitä saada oman tutkielman (kandi tai gradu) esittelystä ensi syksynä järjestettävästä Iltakoulun tapahtumasta, jotta mukaan saataisiin motivoitua paremmin osallistujia. Oppimisympäristö työryhmä on perustettu, johon kaikki halukkaat voivat osallistua. Sanni Lehtinen ja Harri Toikkanen olivat JKY- kollegiossa, jossa oli herännyt huolta kv-tutoroinnin puutteista. Kollegiossa kävi myös ilmi, että rauhan- ja konfliktintutkimuksen maisteriohjelman opetussuunnitelma on mennyt uudestaan valmisteluun, sillä aikaisemmassa versioissa ei ollut otettu huomioon opiskelijoiden näkemyksiä.

1. **Sopimukset**

Hyväksytään 200 euron suuruinen haalarisponsorointisopimus SYY:n kanssa.

1. **Ravintolayhteistyö**

Helka Hirvonen on tiedostellut Klubilta marrassitsejä varten yhteismenun päivitystä, mutta uudempaa versiota ei ole vielä toimitettu. Narikkapalvelusta marrassitsien yhteydessä Klubi veloittaisi 2€ / henkilö, joka päätetään liittää marrassitsien hintaan. Jatketaan menun ja hintojen selvittelyä.

Doris on osoittanut olevansa myöntyväinen ravintolayhteistyön suhteen. Doris olisi valmis 300 euron sponsorointiin, jos seuraavat asiat toteutuvat Iltakoulun puolesta: pikkujoulujen järjestäminen Doriksessa, haalarimainos, kahdet yökerhossa pidettävät bileet vuosina 2014- 2015 sekä linkkibanneri nettisivuille. Helka Hirvonen kertoo, ettei Pub Artturiin ole vielä saatu yhteyttä. Ravintolayhteistyö mahdollisuuksien selvittelyä jatketaan.

1. **Alumnitoiminta**

Helka Hirvonen on selvittänyt, että aktuaarinkansliasta olisi mahdollista saada kansainvälisestä politiikasta ja valtio-opista valmistuneiden nimiä alumnitoimintaa varten, mutta tietojenluovutus maksaisi 12,40€ per lista.

Yhteystietoina toimisi yliopiston sähköposti, jota harva todennäköisesti enää käyttää, joten ainoastaan alumnien nimistä voisi olla hyötyä.

Alumnipankissa on tällä hetkellä noin 40 nimeä ja Facebook-ryhmässä noin 70 jäsentä, joten päätetään toistaiseksi jatkaa kontaktien etsimistä ilman maksullisia listoja. Jutta Keski-Korhonen on luvannut olla yhteydessä vanhoihin opiskelukavereihinsa informoidakseen heitä Iltakoulun alumnit – Facebook ryhmästä.

1. **JKY:n äänestyskäytäntö**

Jokaisella Johtamiskorkeakoulun ainejärjestöllä on käytettävissään kaksi ääntä. Tilanne opintosuuntien välillä on epätasainen, sillä sekä hallinto- että kauppatieteillä on useampi kuin yksi ainejärjestö JKY:ssa ja lisäksi toistaiseksi JKY:n ulkopuolisia ainejärjestöjä, jotka voivat halutessaan hakea jäseniksi. Hallinto- ja kauppatieteiden opintosuuntien äänimäärien kasvaessa politiikan tutkimuksen äänimäärä pysyy samana, sillä Iltakoulun rinnalle ei ole syntymässä muita politiikan tutkimuksen ainejärjestöjä tai -kerhoja.

JKY:lle tulisi 24.3. mennessä esittää versio uudesta tasa-arvoisemmasta äänestyskäytännöstä. Harri Toikkanen esittää, että jokaisella opintosuunnalla olisi käytettävissään yksi ääni. Sanni Lehtinen esittää, että ääniä voisi olla enemmän kuin yksi opintosuuntaa kohden, jolloin ne voitaisiin opintosuunnan sisällä jakaa ainejärjestöjen kesken niiden parhaaksi katsomalla tavalla. Päätetään kirjoittaa asiasta virallinen esitys ja ehdottaa äänten tasaista jakoa opintosuuntien välillä.

1. **Tutorointi**

Susanne Kuha valitsi tutoreita 16 kappaletta, valitettavasti seitsemän hakijaa jouduttiin karsimaan. Tutorit valittiin seuraavilla kriteereillä: ajan riittävyys, paikalla olo sekä yleinen aktiivisuus Iltakoulun toiminnassa. Kaikki Suomessa tällä hetkellä asuvat tutorit yhtä lukuun ottamatta osallistuivat ensimmäiseen tutorkokoukseen. Keskustelua käytiin muun muassa opiskelukäytäntöjen paremmasta informoimisesta tuleville opiskelijoille sekä tutoroinnin epätasaisuudesta eri tutorryhmissä. Päätettiin säilyttää hiiripassit, mutta kehittää niitä. Haalareiden sovitus voisi olla jo ensimmäisenä päivänä, jotta haalarit saataisiin toimitettua tuleville fukseille mahdollisemman nopeasti. Haalaritilauksen voisi kilpailuttaa jo kesällä että haalarit valmistava yritys olisi tiedossa jo ennen lukuvuoden alkua. Susanne Kuha kertoo käyneensä JKK:n tutorvastaava kokouksessa ja keskustelleensa tulevasta tutorkoulutuksesta.

Harri Toikkanen kertoo kv-tutoroiden haun olevan käynnissä, kolme virallista ja yksi epävirallinen hakemus on saapunut. Hakuaika kv-tutoriksi päättyy 7.4. ja tutorkoulutus pidetään 14.4. klo 15 alkaen. Tutorparit muodostetaan 16.- 20.6. ja orientaatioviikko järjestetään ajankohdalle 25.- 30.8.

1. **Verkostot**
2. **JKY:n jaostot**

Tapahtumavastaavat Selena Hietikko ja Sanna Kotiranta kävivät tapahtumajaostossa ja puhetta oli puistofutis-tapahtuman pitämisestä 22. tai 23.4. Sanni Lehtinen kertoo, että hallintojaostossa puhuttiin kv-tutoroinnista, JKY:n yhteisestä kv-tutorkoulutuksesta, maisteriohjelmista ja kielikeskuksesta. Jutta Laiho oli koulutuspolitiikkajaostossa, jossa keskusteltiin myös maisteriohjelmiin siirtymisestä.

1. **Iltakoulun aktiivitapaaminen**

Tapaamiseen osallistui 14 henkilöä ja siellä oli edustettuna noin 20 eri tahoa. Aktiivitapaamisiin voi osallistua kuka tahansa. Seuraava tapaaminen pidetään neljännen periodin lopussa. Tapaamisessa oli edustettuina mm. Tamy, Yliopistokollegio, Edari, JKK:n johtokunta, Opetusneuvosto, JKY ja Politiikan Tutkimuksen Johtoryhmä. Puhuttiin kielikeskusongelmasta, maisteriohjelmiin hakemisesta, opetusympäristön kehittämisestä, Tamyn työelämän kontaktipäivien pitämisestä ensi helmikuussa sekä opiskelijoiden opintotahdista. Iltakoulun hallitus alkaa ajaa asiaa koulutusassistentin saamisesta takaisin, sillä nyt tukea ei ole saatavilla riittävästi koulutukseen liittyvissä kysymyksissä.

1. **Pj-tapaaminen**

Tapahtuma on noin kerran kahdessa kuukaudessa. Viimeksi puhetta oli paremmasta yhteydenpidosta eri tahojen kesken sekä työelämätapahtuman mahdollisuudesta.

1. **Menneet tapahtumat**
2. **Hankipallo 19.2.**

Iltakoululta pelaamassa oli 4 henkilöä ja katsomossa kaksi. Saunalla Iltakoulun edustajia oli noin kymmenen.

1. **Avantouinti 24.2.**

Avantouintiin osallistui neljä iltakoululaista, tapahtuma sujui hyvin.

1. **Aktiivitapaaminen 26.2.**

Tapaamisessa oli 14 osallistujaa, tapahtuma järjestetään uudestaan neljännen periodin lopulla.

1. **Seilorisitsit 27.2.**

Suunnittelu ja toteutus menivät molemmat hyvin. Sitsauskäytännöt erosivat hiukan Staabin ja Iltakoulun välillä, mutta tapahtuma oli silti onnistunut.

1. **Kandi-maisteri -siirtymävaiheen info 11.3.**

Osallistujia oli kymmenen henkilökunnasta ja kymmenen opiskelija edustajaa. Tapahtumassa oli puhetta kriteeriopintojen järjestymisestä sekä maisterivaihteeseen siirtymisestä.

1. **Mitä tutkinto-ohjelma tarjoaa työelämää varten? -keskustelutilaisuus 11.3.**

Keskustelutilaisuudessa oli kahdeksan osallistujaa. Tilaisuus oli onnistunut ja informatiivinen. Teemoja oli mm. oman koulutuksen esiintuominen ja koulutuksen antamat valmiudet tulevaisuuteen.

1. **Tulevat tapahtumat**
2. **Talviolympialaiset 13.3.**

Rastit on päätetty, joukkueita sekä rasteja on kuusi. Jatkot pidetään Sorin Saunalla.

1. **Iltakoulun kokkisota 20.3.**

Tapahtuma on Markuksentorilla kello 17 alkaen. Kulttuurivastaava Sakari Ilkka esittää, että ostetaan enintään 50 eurolla ruokatarvikkeita kokkausta varten sekä 10 eurolla tarvikkeet kokkisotaan, jossa joukkueiden täytyy kokata 5 euron raaka-aineksista ruoka-annos. Päätetään hyväksyä tapahtumaan käytettävä summa.

1. **Andy Warhol -näyttely 25.3.**

Näyttely on Sara Hildenin taidemuseossa ja sinne pääsee 6 euron opiskelijahinnalla. Sakari Ilkka selvittää mahdollista ryhmäalennusta.

1. **Työelämätapahtuma 2.4.**

Aikatauluja kartoitetaan, tapahtumaan on tulossa 3 tai 4 alumnia. Puhujia on ainakin Janne Kuusela (Puolustusministeriö), Tommi Koivula (MPKK), Marko Erola (toimittaja, kolumnisti) ja mahdollisesti Sofia Vikman. Tilaisuuden kestoksi on kaavailtu 3-4 tuntia. Päivämäärän vaihtamista selvitellään luentojen päällekkäisyyksien vuoksi.

1. **SYY-sitsit 3.4.**

SYY Tampere on hoitanut sitsien järjestelyt, teemana on ”lapsuuden unelma-ammatti”. Tapahtumaa mainostetaan yhteissitseinä.

1. **Lavatanssibileet 9.4.**

Bileiden tiimoilta on pidetty kaksi kokousta. Tapahtumavastaavat kertovat, että kahden viikon päästä julkaistaan tapahtuman mainokset sekä Facebook tapahtuma. Tanssiharkat pidetään 8.4, mutta opettajaa ei vielä ole. Dj on luvannut tulla soittamaan junalippujen ja ruokapalkan hinnalla. Patajätkät tulevat soittamaan 500 euron hintaan. Tapahtuma sijaitsee yo-talolla.

1. **Teemabileet Teeman kanssa 16.4.**

Teemabileet siirtyivät 15.4. Bileet pidetään Dorkassa, teemana on ”White House”.

1. **Pornobileet vko 17**

Iltakoululle on annettu tehtäväksi haalarimerkkien suunnittelu. Tapahtuma on todennäköisesti 23.4.

1. **JKY puistofutis 22.4.**

Puistofutis järjestetään Sorsapuistossa. Tapahtuman yhteydessä pidetään piknikki, jos kaikki eivät halua osallistua jalkapalloon.

1. **Kehitysyhteistyö**

Viime kokouksessa käsitelty *Pamoja Child and Youth Foundationin* budjetti oli suunniteltu vuodelle, eikä kuukaudelle. Harri Toikkanen jatkaa kehitysyhteistyösopimuksen selvittelemistä.

1. **Muut esille tulevat asiat**

Megazone tapahtuma on tulossa 18.3, missä JKK ja kv-vastaavat järjestävät ohjelmaa vaihto-oppilaille. Patinan teemabileisiin ”lama”-teemalla 31.3. Sorin Klubilla on tullut kutsu. Sanni Lehtinen lähtee esittelemään Politiikan tutkimuksen opintosuuntaa 25.3. Espooseen. Susanne Kuha esittää ainejärjestötilaan tarvittavan uudet sakset, sillä entiset ovat rikki.

1. **Seuraavan kokouksen ajankohta**

Seuraava kokous pidetään viikolla 13.

1. **Kokouksen päättäminen**

Kokous päätetään ajassa 11:20.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Milja Suihko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Jutta Laiho, pöytäkirjantarkastaja Anni Kurunsaari, pöytäkirjantarkastaja